DS «Grei» (1895)

Denne artikkelen omhandler dampskipet fra 1895. For andre fartøy med navnet «Kværnes», se Kvernes (skip).DS «Kværnes», senere DS «Grei» var i perioden 1895-1948 en lokalrutebåt i fart for ulike ruteselskaper på Nordmøre, lengst for Møre Fylkes Ruteselskap. Da «Grei» ble utrangert som lokalrutebåt i 1948 fikk den i likhet med mange andre mindre rutebåter ombygd til motordrevet fraktefartøy og var i fart som dette like opp på åttitallet. I 1989 ble båten solgt til en stiftelse som gav den tilbake navnet «Kværnes» og ønsket å restaurere den tilbake til dampbåt. Prosjektet strandet og vraket av «Kværnes» ligger i dag sunket på 10-15m dyp utenfor Kristiansund N.


== DS «Kværnes» ==
1895: Levert fra Akers mek. verksted, Oslo  som lokalrutebåt «Kværnes» til Kværnes & Grip Dampskibsselskab, Kristiansund N. Registrert for 80 passasjerer. I lokalrutefart Eide-Kristiansund N og på Averøy.


== DS «Grei» ==
1903: omdøpt «Grei» da en ny lokalrutebåt eierselskapet hadde under bygging for ruten skulle overta navnet «Kværnes».
November 1906(?): Reparerte skrogskade ved Dahle Brug.
1907: Solgt til IS for SS Snap / v. J. Loennechen & B. Width, Kristiansund N. Pr.1907: Brt:63,60. Registrert for 92 passasjerer i innaskjærs fart. Benyttet i lokalrutefart rundt Kristiansund N.
1917: Solgt til AS Bøndernes Trafikselskab, Stangvik / Kristiansund N. Benyttet i lokalrutefart Kristiansund N-Meisingset-Surnadal.
1919: Solgt til Peter L. Moldskred, Ulsteinvik(?).
pr.1931: Eid av Ulstein Dampskibsselskab, Ulsteinvik.
1931: Solgt til Møre Fylkes Ruteselskap, Ålesund. Benyttet i lokalrutefart på ytre Sunnmøre.
194x: «Grei» gikk i rute innenfor Godøy da den ble angrepet av allierte fly. Flyene traff ikke og båten fikk ingen skade. De samme flyene angrep også eierselskapets lokalrutebåt DS «Ivar Aasen» i Breisundet, men også her uten å treffe.
1947: Eierselskapet endret navn til Møre og Romsdal Fylkesbåtar, Ålesund. Pr.1947:  Brt:58


== Fraktefartøy MS «Grei» ==
1948: solgt til Hans Feie, Fosnavåg på Herøy / Ålesund. Ombygd til fiske- og fraktefartøy. Nye kjenningsmål (pr.1954): 70’ x 15,1’ x 9’. (Pr.1949): Brt:48. Motor montert: 1syl 2tev Wichmann semidiesel  50bhk
1949: Kom i fart som fiske- og fraktefartøy. Benyttet på bankfiske, i føring for hermetikkfabrikkene og noe i rutefart.
1952: Solgt til Alfred Dyrnes, Kristiansund N (fiskerinr. M-89-K).
1955: Solgt til P/r Magnar Bøklepp & Arne Marius Bøe, Åsskard / Kristiansund N. Benyttet i lokal sandfart. Grabbet mye sjøsand i Surna for levering i Kristiansund N.
1968: Ommålt: Brt:46
1975: Solgt til Torbjørn Ulseth, Kristiansund N.
1976: Solgt til Erling Aunvik, Rensvik / Kristiansund N.


== Veteranbåtprosjektet «Kværnes» ==
Februar 1989: Solgt til Stiftelsen Kværnes, Kristiansund N med tanke på restaurering tilbake til dampbåt. Omdøpt «Kværnes» igjen. Opplagt i Vågen i Kristiansund N. Møre & Romsdal Reiselivsråd og Nordmørskommunene gikk inn for å støtte prosjektet. Den originale dampmaskinen ble sporet opp og overhalt. Motor demontert og en del arbeid utført på skrog og annet. Etter hvert stoppet restaureringsarbeidet av økonomiske årsaker.
2000: Stiftelsen oppløst. Man vedtok å selge eller kondemnere «Kværnes». Båten ble nå nedrigget en del. Man søkte om å få senke båten, men fikk avslag på dette.
9. april 2002: «Kværnes» var angivelig under slep fra Kristiansund N til Aure, da den sank på 10-15m dyp utenfor Gløsvågen på Nordlandet i Kristiansund N. Vraket ble liggende og er blitt et attraktivt dykkermål.


== Kilder ==
Tidsskriftet «Kysten»
Tidsskriftet «Skipet»
Avisartikler i «Tidens Krav»
Tom Rasmussen
Jens Chr. Egenæs
Trygve Eriksen jr.s arkiv